Punika mboten ingkang sepisan piyambakipun ndherek wonten bank, ananging ingkang kaping kalih. Rikala ingkang sepisan, piyambakipun kula kengken setor, ateges maju wonten ing bageyan teller, bageyan ingkang nrima arta setoran. Buku rekening (bank) lan arta ingkang dipun setor kula pasrahaken piyambakipun lan dipun kantheni nomer antre. Nomer antre punika sampun dipun pendhet langkung rumiyin wonten ing papanipun, ingkang sampun sumedyakaken kanthi piranti mesin otomatis. Mesin otomatis punika, mewani dipun dudul tombolipun, lajeng medalaken kertas ingkang sampun wonten seratanipun angka nomer antrean.
